पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की रफ्तार ग्रामीण अंचल की ओर तेजी से बढ़ती देखी जा रही है। गांवों से रोजाना सैकड़ों मरीज आ रहे हैं, लेकिन पुलिस-प्रशासन का इस ओर कोई ध्यान नहीं है। हालांकि राज्य सरकार द्वारा 17 मई तक घोषित किए गए महामारी रेड अलर्ट-जन अनुशासन पखवाड़ा की पालना में पुलिस-प्रशासन की टीम पूरी तरह सक्रिय भूमिका निभा रही है। लेकिन गाइडलाइन पालना की सख्ती सिर्फ शहरों तक ही सीमित दिख रही है। गांवों में पुलिस की कोई सख्ती नहीं है। बिना अनुमति के धड़ल्ले से हो रहे शादी-समारोह में सैकड़ों लोग शामिल हो रहे हैं, वो भी मास्क का उपयोग किए बिना। ऐसे में इसे बेमानी कहा जाएगा कि पुलिस-प्रशासन गाइडलाइन की पालना में सख्ती बरत रहा है।
बीट प्रभारियों को सक्रिय करे पुलिस कानून व्यवस्था का जिम्मा संभालने वाली पुलिस ने प्रत्येक थाना क्षेत्र में बीट प्रणाली के तहत पुलिसकर्मियों को अलग-अलग गांवों का जिम्मा दिया हुआ है। चुनाव सम्बंधी कार्य हों या फिर अपराध नियंत्रण, बीट प्रणाली का सबसे कारगर माना गया है। ऐसे में यदि पुलिस बीट के प्रभारी अपने-अपने क्षेत्रों में नियमित गश्त कर लोगों को जागरूक करें तो कोरोना की रोकथाम में काफी हद तक कारगर साबित होगा।
जिले में कोरोना संक्रमण के प्रसार की बात करें तो वर्तमान में 70 प्रतिशत से ज्यादा मरीज गांवों से ही आ रहे हैं। गांव-ढ़ाणियों में बुखार, जुकाम, खांसी जैसी सामान्य बीमारियों के मरीजों की भरमार है। कोरोना के भय से लोग उपचार के लिए अस्पतालों में जाने से कतरा रहे हैं। तत्काल फायदे के लिए निजि क्लीनिक आदि से इलाज लेकर घरों में दुबके हुए हैं। इससे संक्रमण की रफ्तार दोगुनी हो गई है। वहीं चिकित्सा विभाग भी न तो गांवों में सैंपलिंग करा रहा और न ही हाइपोक्लोराइड का छिड़काव। ऐसे में कोरोना पर नियंत्रण मुश्किल होता दिख रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn